Snuffelhond vind liggaam van drenkeling | Maroela Media
Chaz, ‘n lid van die polisie se honde-eenheid, in die water (Foto: SAPD)
Chaz, ŉ lid van die polisie se honde-eenheid, het die liggaam van ŉ drenkeling op ŉ diepte van 4 m in Inanda-dam in Hillcrest, KwaZulu-Natal, uitgewys.
Die man het Saterdag in die dam verdrink. “ŉ 33-jarige man het klere gewas in die dam,” het ŉ woordvoerder van die polisie in ŉ verklaring gesê. “Hy wou in die water afkoel toe hy in die moeilikheid beland en verdrink het.”
Polisie-duikers van Durban se soek- en reddingsdiens, IPSS-paramedici, Pietermaritzburg se honde-eenheid en kapt. Wessels van waterpolisiëring het op die toneel reageer.
Blykbaar word die honde opgelei om die reuk van ‘n liggaam wat besig om te ontbind te identifiseer. Die honde word dan op ‘n boot gesit en dan word daar stadig rondgery in die omgewing waar die liggaam mootlik kan wees.
Sodra hy die reuk kry sal hy reageer soos om onder meer uit die boot te spring.
WONDERLIK!!! MÝ Pekingese is blind, maar hý funksioneer normaal, vanweë sy sterk reuksin; om nie eens van sý gehoor te praat nie…
Mens se beste vriend, in lewe en selfs dood. Mooi honnis Chad!
Fassinerend. Nie geweet honde kan lyke onder water ruik nie. Gewonder daaroor nou die dag toe ek op fotos van die hond op die polisieduikers se boot sien op Krugersdorp dam.